ANUNȚ

privind consultarea publică a proiectului de decizie „Cu privire la amalgamarea voluntară a unităților administrativ –teritoriale municipiul Strășeni, satul Negrești, satul Scoreni, satul Căpriana ”

        Primăria municipiului Strășeni informează publicul interesat despre organizarea consultării publice a proiectului de decizie al Consiliului municipal Strășeni „Cu privire la amalgamarea voluntară a unităților administrativ –teritoriale municipiul Strășeni, satul Negrești, satul Scoreni, satul Căpriana”.  
      Elaborarea și aprobarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico - procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate. 
      Tot odată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea  unității administrativ –teritoriale amalgamate, în conformitate cu prevederile  Legii nr.225/2023
privind amalgamarea voluntară a unităților administrativ-teritoriale și ale Hotărârii Guvernului nr.925/2023 privind aprobarea Metodologiei de amalgamare voluntară a unităților administrativ-teritoriale.
     Proiectul de decizie și materialele aferente (nota informativă, analiza conform pct.12 din Metodologie, viziunea UAT-urilor amalgamate, alte documente relevante pot fi consultate:

   la sediul Primăriei municipiului Strășeni;

   pe pagina web oficială a Primăriei municipiului Strășeni;

   pe platforma guvernamentală www.particip.gov.md.

     Modalitatea de participare:
     Cetățenii, reprezentanții societății civile, mediului de afaceri și alte părți interesate sunt invitați să prezinte recomandări și opinii asupra proiectului de decizie.
    Recomandările pot fi expediate până la data de 30 iulie 2026  
    prin e-mail: primaria.straseni11@gmail.com;

    poștă sau depunere la sediul primăriei
    Persoană responsabilă: 
    Pentru informații suplimentare, vă puteți adresa:
    Casian Valentina
    Primarul municipiului Strășeni

    e-mail: primaria.straseni11@gmail.com
